Diari Oficial de la Generalitat Valenciana


Sumari del DOGV 4568, del 19-08-2003 (2003/9123)

RESOLUCIÓ de 18 de juliol de 2003, del Servei Territorial d'Indústria i Energia, per la qual s'autoritza a Energías Renovables Mediterráneas, SA, la realització de les instal·lacions de la subestació transformadora de Morella 400/132, exp. ATASCT/2002/42.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4568

Data del DOGV
:   19-08-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/9123


Organisme emissor
:   Conselleria d'Indústria, Comerç i Turisme

Tipus de document
:   Resolució

RESOLUCIÓ de 18 de juliol de 2003, del Servei Territorial d'Indústria i Energia, per la qual s'autoritza a Energías Renovables Mediterráneas, SA, la realització de les instal·lacions de la subestació transformadora de Morella 400/132, exp. ATASCT/2002/42. [2003/9123]
  
Examinats els antecedents que hi ha en l'expedient ATASCT/2002/42 de la Unitat d'Energia i Mines, tramitat a instància de la mercantil Energías Renovables Mediterráneas, SA.
  
Antecedents de fet
  
Primer
  
El 18 d'abril de 2002, Energías Renovables Mediterráneas, SA va sol·licitar autorització del projecte de les instal·lacions de la subestació transformadora de Morella 400/132, exp. ATASCT/2002/42.
  
Segon
  
El dia 3 de maig de 2002 van ser satisfetes les taxes de l'esmentat projecte, i se'n notificà l'ingrés el dia 9 de maig de 2002 i començà la seua tramitació.
  
Tercer
  
Es va tramitar la corresponent informació pública del projecte en el Diari Oficial de la Generalitat Valenciana (DOGV), el 3 de desembre de 2002 i en el Butlletí Oficial de la Província (BOP) el 30 de novembre de 2002.
  
Quart
  
El dia 12 de novembre de 2002 es va trametre a la Conselleria de Medi Ambient l'Estudi d'Impacte Ambiental i, posteriorment, una vegada finalitzat el període d'informació pública, es va enviar el certificat de no-al·legacions i la còpia de la publicació.
  
Cinqué
  
El 14 de novembre de 2002 es va tramitar la separata a l'Ajuntament de Morella, el qual informà, el 20 de novembre de 2002, que el projecte és compatible amb el Pla General d'Ordenació Urbana vigent a Morella.
  
Sisé
  
Amb data 4 de juny de 2003, el cap del Servei d'Avaluació de l'Impacte Ambiental va dictar Declaració d'Impacte Ambiental (DIA), que estimava acceptable, només als efectes ambientals, el projecte de subestació transformadora 400/132 kV Morella, sempre que s'hi desenvolupe d'acord amb el que s'ha establit en la documentació presentada i en l'apartat segon de la part resolutiva de la DIA.
  
Seté
  
El dia 16 de juny de 2003, personal tècnic de la Unitat d'Energia i Mines va emetre informe tècnic sobre el projecte.
  
Fonaments de dret
  
Primer
  
Vistos els preceptes de la Llei 54/1997, de 27 de novembre, del Sector Elèctric, així com el Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.
  
Este Servei Territorial d'Indústria resol:
  
Primer
  
Atorgar autorització administrativa prèvia a Energías Renovables Mediterráneas, SA del projecte de les instal·lacions de la subestació transformadora de Morella 400/132, exp. ATASCT/2002/42 les característiques principals d'instal·lacions del qual seran les següents:
  
Sistema de 400 kV:
  
Format per una posició de connexió amb la subestació de Morella de 400 kV.
  
Sistema de 132 kV:
  
Amb una configuració de doble barra, format per les següents posicions:
  
- Una posició d'autotransformador de potència.
  
- Dues posicions de línia.
  
- Una posició d'acoblament.
  
Transformador de potència:
  
Un autotransformador de potència de 450 kV i relació nominal 400+-10% 138/33 kV.
  
Pressupost: 8.325.189,33 euros.
  
De conformitat amb l'article 40.3 de la Llei 54/1997, de 27 de novembre, esta autorització s'atorga sense perjudici de les concessions i autoritzacions que siguen necessàries d'acord amb altres disposicions que resulten aplicables, en especial les relatives a l'ordenació del territori i al medi ambient.
  
Segon
  
Aprovar el projecte d'execució de la subestació transformadora de Morella 400/132, firmat pel senyor Rafael Portales Alonso i visat pel Col·legi Nacional d'Enginyers de l'ICAI amb data 2 de febrer de 2001, i sotmetre'l a les següents condicions derivades de la Declaració d'Impacte Ambiental:
  
- La reducció de la plataforma del camí, una vegada finalitzades les obres, a 3 metres d'amplària.
  
- Integració dels edificis de la subestació a la tipologia constructiva de la zona. Per a això s'utilitzarà, com s'indica en l'ampliació de l'estudi, un recobriment dels paraments exteriors amb materials i colors que siguen els propis de la zona. La resta de propostes de l'estudi es consideren adequades.
  
- Es procedirà a l'apantallament de la subestació mitjançant revegetació arbòria i arbustiva. La vegetació que s'utilitzarà serà la forestal pròpia de la zona. En les zones que confronten amb cursos d'aigua, la vegetació serà la pròpia de la ribera. Tot això ha de recollir-se en el projecte de revegetació i adequació paisatgística que ha de presentar el promotor.
  
- Les obres es desenvoluparan d'acord amb les indicacions que determine la Direcció General de Patrimoni Artístic de la Conselleria de Cultura, Educació i Esport, a fi de preservar i potenciar la riquesa historicocultural de la zona.
  
- Es presentarà en esta Direcció General el projecte de revegetació i adequació paisatgista dins dels tres primers mesos després de la notificació de la present resolució.
  
- Presentació dels resultats del programa de vigilància ambiental mitjançant informe i reportatge fotogràfic.
  
L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.
  
Contra esta resolució, que no posa fi a la via administrativa, podrà interposar-se recurs d'alçada davant la Direcció General d'Energia, Conselleria d'Infraestructures i Transport (av. Blasco Ibáñez, núm. 50, 46722-Valencia), en el termini d'un mes, comptat a partir de l'endemà de la notificació de la present resolució, de conformitat amb el que s'ha establit en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.